Brugen af giftgas i 1. verdenskrig var en stor opdagelse inden for militæret. Giftgassen varierede fra kemikalier såsom tåregas og den noget farligere sennepsgas, over til dødlig typer som fosgen og klor. Denne kemiske krigsførelse var en stor bestandel af verdenskrigen. Det var dog begrænset hvor mange der faktisk døde af gasangreb, kun 4% af de totale antal faldne i kamp døde pga. giftgas. Denne forholdsvis lave procentdel skyldes, at man udviklede effektive modtræk og forholdsregler ved gasangreb. I de senere etaper af krigen, blev brugen af gas forøget, mens dets effektivitet blev reduceret fordi man blev bedre til at forsvare sig imod den. Denne omfangsrige brug af kemiske gasser bidrog til, at 1. verdenskrig af mange blev opfattet som "kemikerens krig".